এটিএম সালাম/কিবরিয়া চৌধুরী, নবীগঞ্জ থেকে \ নবীগঞ্জ পৌর এলাকার নহরপুর গ্রামে ধান কাটা ও বনের লাইছ এবং সম্পত্তি ভাগবাটোয়ারা নিয়ে আপন চাচা ও চাচাতো ভাইদের হাতে খুন হলেন নবীগঞ্জ পৌর ছাত্রলীগের সাবেক সাংগঠনিক সম্পাদক ইকবাল হোসেন (৩৫)। ঘটনাটি ঘটেছে গতকাল বৃহস্পতিবার বেলা দেড় টার দিকে। নিহত ইকবাল ওই গ্রামের আঙ্গুর মিয়ার পুত্র। এ ঘটনায় ইকবালের দুই সহোদরসহ আহত হয়েছে ৩ জন। পুলিশ গতকাল সন্ধ্যার দিকে ঘটনার সাথে জড়িত সন্দেহে রিপন মিয়া নামের একজন আটক করেছে। আটককৃত রিপন আসমত মিয়ার ছেলে। পুলিশ ও এলাকাবাসী সুত্রে জানা যায়, পৌর এলাকার নহরপুর গ্রামের আঙ্গুর মিয়া ও তার আপন ভাই বজলু মিয়ার মধ্যে দীর্ঘদিন ধরে পৈত্রিক সম্পত্তি ভাগবাটোয়ারা নিয়ে বিরোধ চলে আসছিল। যৌথ জমির ধান ...